אנתוני בראון (כדורסלן)

אנתוני לג'ון בראון (באנגלית: Anthony LeJohn Brown; נולד ב-10 באוקטובר 1992) הוא כדורסלן אמריקאי המשחק בעמדות הסמול פורוורד והקלע במכבי ראשון לציון.

קריירה
בשנת 2010 החל בראון לשחק כדורסל בקבוצת הכדורסל של אוניברסיטת סטנפורד. ב-25 ביוני 2015 נבחר בבחירה ה-34 בדראפט 2015 ב-NBA על ידי לוס אנג'לס לייקרס, וב-9 ביולי חתם על חוזה רוקי בקבוצה. הוא ערך את הופעת הבכורה שלו בקבוצה ב-30 באוקטובר 2015, והעמיד ממוצעים של 4 נקודות, 2.4 ריבאונדים ו-0.7 אסיסטים ב-20.7 דקות למשחק ב-29 המשחקים ששיחק במהלך העונה בליגה, כשבמקביל שיחק בלוס אנג'לס די-פנדרס מליגת הפיתוח של ה-NBA. ב-24 באוקטובר 2016 ויתרה עליו הקבוצה.

ב-30 באוקטובר 2016 נבחר בבחירה הראשונה על ידי איירי בייהוקס בדראפט ליגת הפיתוח. לאחר שהעמיד ממוצעים של 29.3 נקודות, 4.3 ריבאונדים ו-4.3 אסיסטים בשלושה משחקים, ב-21 בנובמבר חתם בניו אורלינס פליקנס. ב-9 בדצמבר שוחרר מהקבוצה. בתשעת משחקיו בפליקנס הוא העמיד ממוצעים של 3.9 נקודות ו-2.5 ריבאונדים ב-15.9 דקות. שלושה ימים לאחר מכן הוא חזר לאיירי בייהוקס.

ב-22 בינואר 2017 חתם על חוזה לעשרה ימים באורלנדו מג'יק, ובתום החוזה שב לבייהוקס ונבחר לקבוצת האולסטאר של המזרח בליגת הפיתוח. ב-1 באוגוסט 2017 חתם על חוזה דו כיווני במינסוטה טימברוולבס, ובמהלך העונה שיחק בעיקר באיווה וולבס מליגת הפיתוח. ב-29 באוגוסט 2018 חתם על חוזה למחנה האימונים של פילדלפיה 76', אך שוחרר מהקבוצה ב-10 באוקטובר.

ב-23 באוקטובר 2018 חתם על חוזה בפרטיזן בלגרד עד לתום העונה, אך עזב את הקבוצה ב-27 בנובמבר. ב-10 בינואר 2019 הצטרף ללייקלנד מג'יק מליגת הפיתוח של ה-NBA. ב-28 באוקטובר 2019 חתם בלימוז' מהליגה הצרפתית. ב-30 בדצמבר 2019 חתם בפואנלברדה מהליגה הספרדית. ב-6 ביולי 2020 חתם בפריז לבלואה הצרפתית. ב-29 באוקטובר 2021 חתם בבורסאספור מהליגה הטורקית. ב-12 בינואר 2022 חתם במכבי ראשון לציון.

סטטיסטיקות הקריירה

בעונה הסדירה של ה-NBA

קישורים חיצוניים

הערות שוליים

כדורסלנים אמריקאים
קליפורניה: כדורסלנים
כדורסלני אוניברסיטת סטנפורד
בחירות דראפט של לוס אנג'לס לייקרס
כדורסלני לוס אנג'לס לייקרס
כדורסלני סאות' ביי לייקרס
כדורסלני לייקלנד מג'יק
כדורסלני ניו אורלינס פליקנס
כדורסלני אורלנדו מג'יק
כדורסלני מינסוטה טימברוולבס
כדורסלני איווה וולבס
כדורסלני פרטיזן בלגרד
כדורסלני לימוז'
כדורסלני פואנלברדה
כדורסלני פריז לבלואה
כדורסלני מכבי ראשון לציון
אמריקאים שנולדו ב-1992